Donald Ervin Knuth

**Donald Ervin Knuth** (* 10. január 1938, Milwaukee, Wisconsin, USA) (čínske meno: 高德纳, pinyin: Gāo Dénà) je americký informatik a professor emeritus na Stanfordovej univerzite.

Knuth (vyslovuje sa "Knút" ) je najznámejší ako autor mnohozväzkového diela *[[The Art of Computer Programming]]* (Umenie programovania počítačov), jedného z najrešpektovanejších diel na poli informatiky. Prakticky vytvoril disciplínu prísnej analýzy algoritmov, a je autorom mnohých pôvodných príspevkov do niekoľkých odvetví teoretickej informatiky. Je tvorcom sadzacieho systému T<sub>E</sub>X a systému na návrh fontov METAFONT a priekopníkom dokumentačného programovania (literate programming).

## Vzdelanie a akademická činnosť
Narodil sa v Milwaukee v štáte Wisconsin. Bakalársky a magisterský titul získal v roku 1960 na Case Institute of Technology (dnes známom ako Case Western Reserve University). V roku 1963 si zaslúžil Ph.D. v obore matematika na California Institute of Technology, kde sa stal profesorom a začal pracovať na *[[The Art of Computer Programming]]*, pôvodne plánovanom ako sedemzväzkové dielo. V roku 1968 publikoval prvý zväzok. V tom istom roku nastúpil na fakultu Stanfordovej univerzity. 

V roku 1971 sa stal držiteľom prvého ocenenia ACM Grace Murray Hopper Award. Získal rôzne ďalšie ocenenia vrátane Turingovej ceny, Národnej medaily za vedu, Medailu Johna von Neumanna a cenu Kyoto. Po dokončení tretieho zväzku série v roku 1976 vyjadril frustráciu nad zastaraným stavom publikačných nástrojov. Strávil čas prácou na fotosadzacom systéme, pričom vytvoril nástroje TeX a METAFONT.

Ako uznanie za jeho príspevky na poli informatiky mu bol v roku 1990 udelený jedinečný akademický titul *Professor of the Art of Computer Programming* (Profesor umenia programovania počítačov), ktorý bol od tej doby revidovaný na *Professor [[Emeritný|Emeritus]] of the Art of Computer Programming* (Čestný profesor umenia programovania počítačov).
 
V roku 1992 sa stal členom francúzskej akadémie vied. V tom istom roku zanechal bežný výskum a výuku na Stanfordovej univerzite, aby mohol dokončiť *[[The Art of Computer Programming]]*. V roku 2003 bol zvolený za člena Kráľovskej spoločnosti. O rok neskôr boli znovu vydané prvé tri zväzky jeho série. D. Knuth momentálne pracuje na štvrtom zväzku, ktorého úryvky sú pravidelne uverejňované na jeho webstránke. Medzitým dáva niekoľkokrát do roka neformálne prednášky  na Stanfordovej univerzite, ktoré nazýva "Poetika o počítačoch" (Computer Musings).

Roku 1996 mu Masarykova univerzita v brne udelila čestný doktorát.

## Trivia
Knuth je programátor známy svojim odborným humorom:
* Zaplatí poplatok nálezcovi $2.56 za akýkoľvek preklep či chybu objavenú v jeho knihách, pretože  *"256 centov je jeden šestnástkový dolár".* (Jeho cena za errata textu *3:16 Bible Texts Illuminated,* je však $3.16).
* Čísla verzie systému T<sub>E</sub>X sa približujú číslu π, t.&nbsp;j. verzie boli 3, 3.1, 3.14 atď. Čísla vezií systému Metafont sa podobne približujú eulerovmu číslu *e*.
* Raz varoval pred použitím jeho softvéru, *"Pozor na muchy v horeuvedenom kóde; Iba som dokázal, že je správny, netestoval som ho."* (zdroj )

Okrem svojich prác na poli informatiky je Knuth tiež autorom *3:16 Bible Texts Illuminated* (1991), ISBN 0-89579-252-4, v ktorom sa pokúša skúmať Bibliu metódou "stratified random sampling," menovite analýza kapitoly 3, verš 16 každej knihy. Každý verš je sprevádzaný kaligrafickým znakom, ktoré prispeli kaligrafi pod vedením Hermanna Zapfa.

Knuth publikoval svoj prvý "vedecký" článok v školskom magazíne v roku 1957 pod názvom "Systém váh a mier Potrzebie." V ňom definoval základnú jednotku dĺžky ako hrúbku Magazínu MAD #26, a nazval základnú jednotku sily "whatmeworry" ("čomatrápi") Magazín MAD článok kúpil a publikoval ho v júni 1957.

## Súkromný život
Medzi Knuthove hobby patrí hudba, obzvlášť hra na organ. Doma má nainštalovaný píšťalový organ. Knuth však popiera akýkoľvek talent v hraní na tento nástroj instrument. Nepoužíva e-mail, hovorí, že ho používal približne od 1. januára 1975 do 1. januára 1990 a to je na jeden život dosť. Za efektívnejšie považuje odpovedať na korešpondenciu v "dávkovom režime", takže jeden deň každé tri mesiace sa venuje pošte.

Je manželom Jill Knuthovej, ktorá publikovala knihu o liturgii nazvanú "Zástava bez slov" ("Banner without Words"), publikovanú v Resource Publications v roku 1986. Majú dve deti.

## Pozri aj
* Knuth-Morris-Prattov algoritmus
* Knuthov raketoplán (?)
* Knuthov zápis s hornou šípkou
* Knuth-Bendixov doplňovací algoritmus
* Test muž či chlapec
* Trabb Pardo-Knuthov algoritmus

## Iné projekty

:*Pozn.: Názvy treba skontrolovať.*

## Literatúra
Krátky, neúplný zoznam jeho diel:
* Donald E. Knuth, The Art of Computer Programming, Volume 1-3
# Volume 1: Fundamental Algorithms (3th edition), ISBN 0-201-89683-4
# Volume 2: Seminumerical Algorithms (3rd Edition), ISBN 0-201-89684-2
# Volume 3: Sorting and Searching (2nd Edition), ISBN 0-201-89685-0
* Donald E. Knuth, The Art of Computer Programming,
# Volume 1, Fascicle 1 : MMIX—A RISC Computer for the New Millennium, ISBN 0-201-85392-2
# Volume 4, Fascicle 2 : Generating All Tuples and Permutations, ISBN 0-201-85393-0
# Volume 4, Fascicle 3 : Generating All Combinations and Partitions, 'ISBN 0-201-85394-9
* Donald E. Knuth, TeXbook, ISBN 0-201-13448-9
* Donald E. Knuth, Literate Programming (Center for the Study of Language and Information - Lecture Notes), ISBN 0-937073-80-6
* Donald E. Knuth, Things a Computer Scientist Rarely Talks About (Center for the Study of Language and Information - Lecture Notes), ISBN 1-57586-326-X

## Interview, otázky a odpovede
* Computer Literacy, 1993 
* TUG Florida, 1995
* Dr. Dobb's Journal, 1996
* AW Innovations, 1996 
* Czech TUG, 1996
* Amsterdam, 1996
* Byte, 1996
* Amazon, 1997
* Boston ACM, 1999
* Technology Review, 1999 
* U.K. TUG, 1999
* salon.com, 1999
* Advogato, 2000
* AMS, 2001 
* Geek Celebs, 2001 
* Oslo, 2002
* c't, 2002 (in German)
* NZZ Folio, 2002 (in German) 
* NPR, 2005 (in English)

## Referencie

## Externé odkazy
* The Stanford home page of Donald Knuth 
* Long biography of Knuth
* Donald Knuth: Leonard Euler of Computer Science (Softpanorama)
* Videos of presentations w/ Donald Knuth 

Kategória:Matematici USA
Kategória:Spisovatelia USA
Kategória:Programátori USA
Kategória:Priekopníci informatiky
Kategória:Tvorcovia programovacích jazykov
Kategória:Členovia Kráľovskej spoločnosti
Kategória:Držitelia Turingovej ceny
Kategória:TeX
Kategória:Nositelia ACM Software System Award
Kategória:Absolventi California Institute of Technology 
Kategória:Osobnosti z Milwaukee
Kategória:Držitelia čestných doktorátov Masarykovej univerzity